# Hea koostööpartner!

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus Adobe litsentside uuendamiseks.

# Üldised nõuded

* 1. Hanke esemeks on **Adobe litsentside uuendamine 12 kuuks**. Täpsemad nimetused ja kogused on lisas 1.
  2. Pakkumuse esitamisega kinnitab pakkuja, et
     1. nõustub kõigi hanke alusdokumentides kirjeldatud tingimustega ja kohustub teostama hangitava töö hankija poolt kirjeldatud tingimustel. Alternatiivsete pakkumuste esitamine ei ole lubatav;
     2. pakkumus on jõus minimaalselt 90 kalendripäeva alates pakkumuste esitamise tähtajast.
  3. Vajadusel märgib pakkuja, milline osa pakkumusest on tema ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.
  4. Hankija avab pakkumused pakkumuste esitamise tähtaja saabumise järel ja kontrollib esmalt pakkumuste vastavust ja seejärel hindab vastavaid pakkumusi, tunnistades edukaks ühe hindamise tulemusena edukaima pakkuja.

# Vastavustingimused

* 1. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
  2. Hankija võib pakkujalt vastavuse tuvastamiseks küsida pakkumuse kohta täiendavaud selgitusi, millele pakkuja kohustub hiljemalt 3 tööpäeva jooksul vastama.
  3. Hankija võib vastavaks tunnistada pakkumuse, milles ei esine olulisi sisulisi kõrvalekaldumisi hankedokumentides esitatud tingimustest.
  4. **Pakkumuse osana tuleb esitada täidetud maksumusvorm (lisa 1).**

# Pakkumuste hindamine

* 1. Hankija hindab vastavaks tunnistatud pakkumusi.
  2. Edukaks tunnistatakse üks enim väärtuspunkte saanud pakkumuse esitaja.
  3. Pakkumusi hinnatakse järgnevate hindamiskriteeriumide alusel:

|  |  |
| --- | --- |
| **Hindamiskriteeriumi nimetus** | **Hindamiskriteeriumi suhteline osakaal väärtuspunktides** |
| Pakkumuse kogumaksumus | 100 |

* 1. Kui pakkumuse maksumused on võrdsed, selgitatakse edukaks pakkuja välja loosi teel, mille juures viibimist pakkuja esindajale soovi korral võimaldatakse.

# Pakkumuste tagasi lükkamine ja menetluse kehtetuks tunnistamine

* 1. Hankija lükkab tagasi ja jätab hindamata pakkumuse(d):
     1. mis ei vasta hankedokumentides esitatud ühele või mitmele tingimusele või pakkumusest või selgitustest ei ole võimalik üheselt tuvastada pakkumuse vastavust või pakkuja on esitanud tõele mittevastavaid andmeid;
     2. mis ei ole esitatud tähtaegselt.
  2. Hankija võib põhjendatud vajadusel omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult:
     1. vajadus hane eset olulisel määral muuta;
     2. menetluse läbiviimise aluseks olevad tingimused on oluliselt muutunud ja seetõttu osutub uuendamine mittevajalikuks või võimatuks;
     3. menetluses ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.

# Pakkumuse esitamine

* 1. **Pakkumuse esitamise tähtaeg on 03.09.2024** **kell 10:00**.
  2. Pakkumuse palume esitada eesti keeles e-posti aadressile[hanked@tehik.ee](mailto:hanked@tehik.ee).
  3. Hanke alusdokumentide ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil [hanked@tehik.ee](mailto:hanked@tehik.ee)**.**

**Pakkumuskutse lisad**

**Lisa 1**

**Maksumusvorm**

|  |  |  |  |
| --- | --- | --- | --- |
| **Nimetus** | **Kogus** | **Maksumus km-ta** | **Maksumus km-ga** |
| Acrobat Pro | 39 |  |  |
| Creative Cloud All Apps | 2 |  |  |
| Photoshop | 1 |  |  |
| Premiere Pro | 1 |  |  |
| **Kokku** | |  |  |